Document ID: 31979L1067

ΠΡΩΤΗ ΟΔΗΓΊΑ ΤΗΣ ΕΠΙΤΡΟΠΉΣ
τῆς 13ης Νοεμβρίου 1979
περί καθιερώοεως κοινοτικῶν μεθόδων ἀναλύσεως γιά τόν ἔλεγχο ὁρισμένων διατηρημένων γαλάτων, μερικῶς ἤ ὁλικῶς ἀφυδατωμένων, πού προορίζονται γιά ἀνθρώπινη διατροφή
(79/1067/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Ἔχοντας ὑπόψη:
τή συνθήκη περί ἱδρύσεως τῆς Εὐρωπαϊκῆς Οἰκονομικῆς Κοινότητος,
τήν ὁδηγία 76/118/ΕΟΚ τοῦ Συμβουλίου τῆς 18ης Δεκεμβρίου 1975 περί προσεγγίσεως τῶν νομοθεσιῶν τῶν Κρατῶν Μελῶν σχετικά μέ ὁρισμένα διατηρημένα γάλατα μερικῶς ἤ ὁλικῶς ἀφυδατωμένα πού προορίζονται γιά ἀνθρώπινη διατροφή (1), καί ἰδίως τό ἄρθρο 11 αὐτῆς,
Ἐκτιμώντας:
ὅτι τό ἄρθρο 11 τῆς ὁδηγίας 76/118/ΕΟΚ προβλέπει ὅτι ἡ σύνθεση ὁρισμένων διατηρημένων γαλάτων μερικῶς ἤ ὁλικῶς ἀφυδατωμένων πρέπει νά ἐλέγχεται μέ κοινοτικές μεθόδους ἀναλύσεως·
ὅτι πρέπει νά υἱοθετηθεῖ μιά πρώτη σειρά μεθόδων τῶν ὁποίων ἔχει περατωθεῖ ἡ μελέτη·
ὅτι τά μέτρα πού προβλέπονται στήν παρούσα ὁδηγία εἶναι σύμφωνα μέ τή γνώμη τῆς Μόνιμης Ἐπιτροπῆς Τροφίμων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Ἄρθρο 1
Τά Κράτη Μέλη λαμβάνουν ὅλα τά κατάλληλα μέτρα ὥστε οἱ ἀναλύσεις οἱ ἀναγκαῖες γιά τόν ἕλεγχο τῶν κριτηρίων πού περιλαμβάνονται στό παράρτημα Ι νά πραγματοποιοῦνται σύμφωνα μέ τίς μεθόδους πού περιγράφονται στό παράρτημα II.
Ἄρθρο 2
Στήν περίπτωση πού ὑποδεικνύονται ἐναλλακτικές μέθοδοι γιά ἕνα προσδιορισμό, τό δεῖγμα μπορεῖ νά ἀναλυθεῖ μέ μία ὁποιαδήποτε ἀπ' τίς μεθόδους αὐτές. Τά πρακτικά τῆς δοκιμῆς πού προβλέπονται στό παράρτημα II πρέπει νά ἀναφέρουν τή μέθοδο πού χρησιμοποιήθηκε.
Ἄρθρο 3
Τά Κράτη Μέλη θέτουν σέ ἰσχύ τίς ἀναγκαῖες νομοθετικές, κανονιστικές καί διοικητικές διατάξεις πού εἶναι ἀναγκαῖες γιά νά προσαρμοσθοῦν μέ τήν παρούσα ὁδηγία, μέσα σέ διάστημα δεκαοκτώ μηνῶν ἀπό τήν κοινοποίησή της. Πληροφοροῦν περί τούτου ἀμέσως τήν Ἐπιτροπή.
Ἄρθρο 4
Ἡ παρούσα ὁδηγία ἀπευθύνεται στά Κράτη Μέλη.
Ἔγινε στίς Βρυξέλλες, στίς 13 Νοεμβρίου 1979.

Labels: 0
17